《同韩孟郁饯别欧达可得流字》
明代·李孙宸

悲哉箫瑟气为秋，潞水寒生万里舟。华发自伤亲友别，浊河天坼古今流。

山中素业凭谁问，台上黄金待汝酬。去住总难期后会，陆沈吾未任淹留。

作者简介：明广东香山人，字伯襄。万历四十一年进士。教习庶吉士。崇祯间官至南京礼部尚书。性孝友廉介。诗祖《三百篇》，书法祖魏晋，草篆隶楷皆工。有《建霞楼集》。